Islandijos lietuvių bendruomenė
Islandijos lietuvių bendruomenė − Islandijoje gyvenančius lietuvius vienijanti organizacija. Priklauso Pasaulio lietuvių bendruomenei. Įkurta 2008 m. Kartu su 2016 m. įkurta Islandijos lietuvių jaunimo sąjunga organizuoja Lietuvos valstybinių, tautinių ir religinių švenčių minėjimus, išvykas į gamtą, sporto renginius, labdaros vakarus, tradicines muges. 2009–2019 veikė Islandijos lietuvių muzikinis kolektyvas „Gija“, vadovaujamas vadovės Renatos Pratusytės. Veikia lietuvių krepšinio klubas „Geležinis vilkas“, vaikų ir suaugusiųjų šokių klubas. Bendruomenės pirmininkė - Neringa Eidukienė (2018 m.)